
tentamen\medicum 

IN  A  UG  URALE, 

DE 

SYNCOPE  ANGINOSA. 


AUCTORE  H.  A.  DYER. 


PROCEMIUM. 

Morbum,  de  quo  nunc  est  in  animo  tractare, 
multi  Scriptores  Medici  veteribus  ignotum 
fuisse,  asseverarunt.  In  hanc  opinionem  ad¬ 
ducti  sunt,  ex  eo,  quod  nulla  mentio  distincta 
hujus  mali,  in  scriptis  veterum  Medicorum  in¬ 
venta  est. 

Nonnulli  voluere,  morbum  a  Seneca  in 
ejus  Epistolis^  tam  pathetice  descriptum,  haud 


♦  Seneca,  Lipsii,  1605,  page  474-,  475. 

DE  SYNCOPE  ANGINOSA. 


alium  quam  Syncopen  Anginosam  habendum 
esse.  Caeterum  alii  hoc  dubitavere,  atque  cre¬ 
diderunt,  descriptionem  ab  eo  traditam.  Asth¬ 
mati  magis  competere.  Dicitur,  Plinium  et 
Caelium  Aurelianum^'  hujus  vitii  exempla 
narrasse.  In  libris  Hippocratis,  nulla  men¬ 
tio  de  hoc  malo  accurata  occurrit;  sed  hanc  ob 
causam,  haud  nobis  licet  affirmare,  id  tunc  non 
existere.  Cei.  Morgagni  casus  haud  paucos 
posteris  tradidit,  quae  Syncopi  Anginosae  res¬ 
pondere  videntur.  Vir  spectatissimus  Heber- 
DEN,  t  Londinensis,  tamen,  A.  D.  1768  ejus 
symptomata  pathognomatica,  primus  clarius 
enunciavit,  et  eum  secuti  multi  auctores  de  hoc 
morbo  disseruere,  qui  attentionem.  Medicinam 
facientium  optimam,  merito  sibi  vindicat. 


*  Vide  ejus  Chron.  Lib.  2.  C.  i.  page  101 
f  Lond,  Med.  Trans.  Vol.  II. 

DE  NOMINE  ET  DEFINITIONE  MORBL 

Doctor  Heberden  hunc  Morbum,  Angi¬ 
nam  Pectoris  nominavit,  propter  sensum  stric¬ 
turae  notabilem,  qui  eum  semper  comitatur ; 
sed  nomen  Syncopen  Anginosam,  praestan¬ 
tius,  utpote  cum  ejus  naturam  melius  indi¬ 
cans,  Doctor  Parry  proposuit.  111.  Cullen 
hoc  vitium,  quasi  distinctum  non  recensuit, 
sed  sub  specie  secunda  Syncopes,  comprehen¬ 
disse  videtur.  Huic  malo  igitur  necessario 
definitio  defecit,  quam  Dr  Parry^  erudite 
suppeditavit :  Ita  ab  illo  definitur — Syncope 
Anginosa — a  corporis  motu  inter  ambulan¬ 
dum,  saepe  oriens  ;  praeeunti  angustia,  vel  do¬ 
lore  pectoris  notabili ;  per  mammam  sinistram 
praecipue  porrecto  ;  sine  Cordis  palpitatione.” 

Scriptores  quamplurimi,  aha  nomina  et  alias 
definitiones  morbo  imposuerunt,  tamen  in  hac 

^  Vid.  Parry’s  Inquiry  into  the  Symptoms  and  Causes 
of  the  Syncope  Anginosa,  page  68.  Bath,  1799. 

re,  me  judice,  Dr  Parry  omnibus  praeripuit 
palmam. 


HISTORIA  MORBI. 

Quibusdam  auctoribus  visum  est,  Synco¬ 
pen  Anginosam  vel  ut  per  se  existentem,  vel 

cum  aliis  morbis  complicatam,  describere;  ve- 

> 

rum  ad  speciem  priorem,  observationes  sequen¬ 
tes  tantum  spectunt. 

Hoc  malum  ex  paroxysmis  constat,  qui  ad 
durationem  multum  inter  se  discrepant.  Ali¬ 
quando,  non  ultra  pauca  horae  minuta  manent, 
interdum,  non  nisi  post  horam  alteramve,  re¬ 
cedunt,  et  quidem  dicitur,  paroxysmum  eun¬ 
dem  per  nonnullos  dies  durasse.  Accessiones, 
fere  semper  hominem  ex  improviso  invadunt 
nec  ulla  signa  praemittunt,  quibus  portendi 
queant.  Ea,  quavis  hora,  sed  forsan,  inter- 
diu,  post  pastum,  miserum  saepius  aggrediun¬ 
tur.  Inter  accessiones  intervalla  multorum 

annorum  in  casibus  quibusdam  occurrunt,  dum 
in  aliis  breviora  et  quasi  regularia. 

Hic  morbus  exitialis  ante  annum  quadrage¬ 
simum  raro  evenit,  quamvis  exempla  non  de¬ 
sunt,  quibus  in  aetate  juvenili  sese  ostende¬ 
bat.  Sexum  virilem  saepius  adoritur,  eosque 
potius  (dicitur)  staturae  humilis,  quibus  cervix 
brevis  est,  qui  obesitati  proclives  sunt  atque 
vitam  ignavam  et  sedentariam  agunt.  Pro¬ 
fecto  et  Auctores  fere  omnes  de  hac  re  asseve¬ 
rare,  homines  hujusmodi  solos  ei  obnoxios  esse; 
sed  casus  memorantur,  quibus  a  natura  maci¬ 
lentos,^  hoc  malum  cru ciebat.  Si  aliquo  tem¬ 
peramento  prae  caeteris  gaudet,  sanguineum 
est.  Fertur,  proclivitatem  huic  morbo,  a  paren¬ 
tibus,  nonnunquam  derivari. 

Mentionem  superius  fecimus,  quod  nullum 
signum  constans  sibi  praefert  Syncope  Angi- 
nosa,  quo  accessio  suspicari  potest,  quoniam 
dolor  et  ejus  situs  multis  modis  varientur. 

*  Vide  Memoire  sur  1’ Angine  de  Poitrine,  par  M.  Jurine, 
page  62. 

Angor  crucians  peculiaris,  aut  dolor  in  imo  vel 
medio  Sterno,  potius  ad  ejus  latus  sinistrum, 
profunde  situs,  plerumque  primo  sentitur  ;  qui 
inde  trans  pectus  confestim  porrigitur  et  ah 
aegris  quibusdam  aptissime  descriptus  quasi 
“  in  magna  constipati  populi  frequentia,  undi- 
‘‘  que  constringimur  et  coarctamur,”vel  ut  utar 
verbis  rem  fortius  exprimentibus,  ex  Epis¬ 
tola  anonyma^  ad  Cei.  Hebeeden  desumptis. 

An  universal  pause  of  the  operations  of  na- 
“  ture  for  perhaps  three  or  four  seconds.”  Hic 
dolor  vel  stricturae  sensus,  latus  pectoris  sinis¬ 
trum  praecipue  tenet,  sed  e  contra  quamvis 
rarius,  dextrum  solum  i  deoque  in  hominibus 
variis  multum  discrepat.  A  nonnullis  fertur. 
Syncopen  Anginosam  sine  hoc  dolore  non  pos¬ 
se  existere. 

In  exemplis  perpaucis,  paroxysmo  incipi¬ 
ente,  dolor  prope  medium  brachium  sinistrum 
ad  insertionem  musculi  Deltoidis  sentitur, 
quem  confestim  sequitur  anxietas  insignis  su- 


*  London  Medical  Transactions,  Vol.  III. 

pra  depicta :  quinimo  et  quocunque  modo  ac¬ 
cessio  advenerit,  dolor  paulo  altius  cubito  ut 
plurimum  percipitur,  et  interdum  utrisque  la¬ 
certis,  etiamque  ad  carpos  aut  extremos  digitos, 
porrigere  notatus  est.  Caeterum,  in  casibus 
aliis  dolor  nullus  in  brachio  occurrit,  dum  in 
aliis  ad  Epigastrium  descendit,  vel  sursum  per 
collum  ad  Maxillam  Inferiorem,  auresque,  vel 
retrorsum  spinam  versus,  tendit. 

Progrediente  morbo,  dolor  ad  regionem  Cor¬ 
dis,  saepe  lacerans  acerrimusque  fit,  nec  raro 
Syncope  eum  comitatur.  Si  homo  inter  festi¬ 
nanter  aut  versus  ventum  ambulandum  affici¬ 
atur,  sentit,  quasi  vita  in  periculo  versaretur 
nisi  pedem  sisteret,  sive  tergum  vento  daret, 
nam  angor  tunc  cito  evanescit. 

Pulsus,  incipiente  malo,  inter  paroxysmum 
saepius  naturaliter  moventur,  tamen  in  pro¬ 
gressu  suo  abnormes  vel  intermittentes,  et  ali¬ 
quando  praeter  modum,  debiliores  fieri  notan¬ 
tur.  Interdum  pulsus  tardior  evadit,  et  in  ex¬ 
emplis  paucis,  percipi  aegre  potest,  haec  tamen 

conditio,  pro  vi  et  duratione  paroxysmi  variat. 
Quod  adres  pirationem  spectat.  Auctores  pleri- 
que  voluerunt,  eam  inter  accessionem,  prope¬ 
rari  et  laboriosam  fieri.  Attamen  in  Syncope 
Anginosa  vera,  nisi  in  casibus  perpaucis,  hoc 
munus  nunquam  ita  se  habet ;  sed  e  contrario, 
aeger  longos  et  frequentes  spiritus  trahere  po¬ 
test,  potius  cum  solatio  quam  molestia  :  pro¬ 
fecto  et  proclivitas  ad  suspirium  huic  morbo 
haud  aliena  est.  Vero  de  hac  re,  sicuti  de  sta¬ 
tu  pulsus  magna  inter  Scriptores  discrepantia 
occurrit.  In  morbo  nisi  complicato,  palpitatio 
cordis  rarissime  accedit. 

Inter  accessionem,  nausea  et  vomitus  ali¬ 
quando  urgent  et  malo  jam  diu  protracto,  in- 
que  pejus  versato.  Dyspepsia  fere  nunquam 
deest.  Urina  in  paroxysmo  parum  mutatur, 
quamvis  minime  in  silentio  praetereundum 
est,  Ischuriam  in  exemplis  quibusdam  huic 
morbo  comitem  se  conjunxisse.  Aliis  consti¬ 
patio  contingit,  aliis  haud  secius  solito  alvus  se 
habet.  Homines  nonnulli  urgente  accessione 
pallescere  atque  cum  sudore  gelido  suffundi 

notantur,  et  quidam  pro  tempore  functiones 
sensus  motusque  voluntarii  amittunt.  Quin- 
etiam  in  aliis,  sensus  externi  et  interni  per  to¬ 
tum  paroxysmum  integri  manent,  quamquam 
motus  Cordis  omnino  suspendi  videtur. 

Morbo  jam  inveterascente,  omnia  de  quibus 
dictum  est,  magnopere  exacerbantur.  Ji^ger 
tempore  paroxysmi  vitam  instanter  suspensam 
fore  credit,  sed  cum  recedere  incipit,  signa, 
frequenter  ex  ordine  eorum  aggressiones  eva¬ 
nescunt,  et  miser,  ejus  valetudine  solita  rursus 
restaurata,  angores,  qui  eum  nuper  cruciarunt 
meminit  tantum. 

Ructus  aut  expulsio  flatus  plena,  in  casibus 
permultis  finem  accessioni  jmponit.  Ea  finita, 
pulsus  debilis  et  frequens  manet  sed  in  brevi 
spatio  postea,  una  cum  omnibus  aliis  functio¬ 
nibus  laesis  naturalis  fit. 

Aliquando  decessus  paroxysmi  et  transitio 
a  dolore  acuto  ad  statum  solatii  tam  subitanei 
sunt,  ut  aeger  (verbis  Domini  Paytherus  in 

B 

casu  J.  Bellamy^'  utens)  ^^feltboth  extremes 
at  the  same  moment.”  In  exemplis  perraris, 
(Edema  praecipue  artuum  inferiorum,  mem¬ 
brorum  spasmi  et  aliae  affectiones.  Anginae 
Pectoris  superveniunt.  Denique,  cum  morbus 
diu  perduraverit,  accessio  violenta  et  saepe 
prorsus  inopinata,  miserum  e  vita  repente  tol¬ 
lit. 


DE  CAUSIS  REMOTIS. 

Jamdudum  obiter  memoravimus  aliquas 
causarum,  quae  corpus  huic  malo  opportunum, 
reddant ;  scilicet,  conformationem  corporis  pe¬ 
culiarem,  aetatem,  sexum  et  temperamentum 
hominis  et  nonnunquam,  labem  haereditariam. 
His  licet  nobis  adjicere,  mutationes  coeli  quas¬ 
dam  facere  posse  ut  paroxysmi  in  aegris  non¬ 
nullis  plus  minusve  crebros  sese  excipiant ;  et 
alii  testati  sunt  proclivitatem  eorum  accessio¬ 
nibus,  potius  in  aestate,  aliique  potius  in  hy- 
eme  majorem  fuisse.  Opinio  fuit,  diaetam  et 


*  Vid.  Parry  Op.  supra  cit.  pag.  9. 

regimen  peculiaria  quodammodo  ad  aggressio¬ 
nes  morbi  conferre,  et  praesertim  quae  Pletho- 
ram  gignunt.  Solitae  evacuationes  suppres¬ 
sae,  cor  adipe  oppressum,  Diathesis  Arthritica 
vel  Rheumatica  et  multae  aliae  quasi  causae 
praedispon entes  Syncopes  Anginosae  ab  auc¬ 
toribus  recensitae  sunt. 

Quod  ad  causas  excitantes  pertinet,  etiam 
malo  incipiente,  haec  interdum  vix  sese  mani¬ 
festant,  sed  frequentius  in  aperto  sunt.  Ac¬ 
cessiones  plerumque  moventur,  celerius  ambu¬ 
lando,  praesertim  contra  ventum,  scalas  aut 
locum  acclivem  ascendendo,  ambulatione  post 
refectionem  plenam  atque  eos  poculis  epulis¬ 
que  deditos  invadunt,  et  in  casibus  perpaucis 

paroxysmi  a  vitiis  cutis  retropulsis  induci  me- 
* 

morantur. 

Quando  malum  diu  perstiterit,  equitatio  vel 
vectio  in  curru,  actiones  loquendi,  devorandi, 
ridendi,  sive  tussiendi,  ructus,  nisus  ad  faeces 
expellendas,  necnon  etiam  conatus  mingendi, 
tum  pathemata  mentis  quaedam,  nimirum 

Terror,  Ira  violenta,  Moestitia,  vel  Gaudium, 
saepe  accessionem  excitant. 

Quo  crebrius  morbus  reverterit,  eo  violen¬ 
tiores  paroxysmi  fiunt  et  causae  levissimae  eos 
inducere  valent,  et  nunc  sine  ratione  ulla  evi- 
dente  frequentius  oriantur.  In  hoc  stadio 
Syncopes  Anginosae  minima  exercitatio  mus¬ 
cularis,  veluti  ambulatio  lentissima,  nisus  ves¬ 
tes  induendi  aut  exuendi,  incurvatio  corporis 
antrorsum  vel  retrorsum  et  varietates  coeli  su¬ 
bitaneae,  etiam  exhalatio  per  cutem  diminu¬ 
ta  aut  impedita,  accessionem  movere  possunt. 
Causae  quae  inter  quietem,  praesertim  primo 
mane,  vel  cum  homo  sedeat  vel  stet,  paroxys¬ 
mum  faciunt  obscurissimae  sunt. 

Haec  de  causis  remotis  satis  sunt,  (quaim 
quam  verisimile  est  multas  alias  ad  morbum 
inducendum  valere,)  nunc  de  causa  continente 
deveniendum  est. 

DE  CAUSA  PROXIMA. 

Multum  de  hac  re  disputatum  fuit,  sed 
donec  Scientia  Medica  statum  perfectiorem 
attigerit,  multum  dubii  est,  utrum  unquam 
patefacta  erit.  Sententia  ili.  Heberden  fuit, 
eam  convulsionem  aut  exulcerationem  partis 
affectae  fuisse,  vel  seorsim,  vel  conjunctim  ex- 
istentes :  ille  autem  fatetur,  occasionem,  qua 
pro  certo  rem  ita  statueret,  sibi  nunquam  ob¬ 
viam  esse.  Opinio,  causam  proximam  ex 
spasmo  partis  dolentis  constare  medicis  per¬ 
multis  placuit,  vero  tandem  haec  hypothesis 
aliis  locum  cessit.  Dr  Fothergill  voluit,^ 
morbum,  a  magna  coacervatione  adipis,  in  Pe¬ 
ricardio  seu  Mediastino,  ejus  originem  traxisse, 
simul  vero  confitetur,  si  haec  quasi  causa  con¬ 
tinens,  habenda  esset,  suos  effectus  diu  perdu¬ 
rare  oporteret,  et  praeterquam  homines  insig¬ 
niter  macilentos,  hoc  malum  cruciare  vidimus. 


*  London  Medical  Observations  and  IiiquirieS;  Vol.  V, 

Alii  scriptores  quamplurimi,  alias  sententias 
de  hac  re  in  medium  protulerunt ;  quales  sunt 
ossificatio  cartilaginum  costarum  verarum  prae- 
sertimque  sextarum  et  septimarum,  vel  affectio 
Rheumatica  vel  Podagrica,  sive  Plethora  in 
vasis  sanguiniferis  aut  congestio  intra  Cor  et 
magnas  arterias,  quae  omnes  tanquam  causae 
proximae  Anginae  Pectoris  vicissim  enumera¬ 
tae  fuere. 

Hypothesis  Doctoris  Paeey,*  eam  ossifica¬ 
tionem  arteriarum  Cordis  coronariarum  fuisse, 
multos  fautores  sibi  diu  conciliavit,  argumenta 
tamen  quae  ei  objiciantur  haud  facile  debellari 
possunt.  Nam  bene  probatum  est.  Syncopen 
Anginosam  occurrisse  quibus,  incisis  cadave¬ 
ribus,  nullum  vitium  organicum  horum  vaso¬ 
rum  detectum  fuit,  quamvis  sub  hoc  malo  re¬ 
vera  cecidere  :  iterumque  ossificationem  ea- 
rundem  arteriarum  observatam  fuisse,  quibus, 
ne  quidem  signum  unum  hujus  affectionis,  in 
vita  hominis  sese  declaravit.  Nihilominus  no- 


*  In  loco  citato;  pag.  105. 

tatu  dignum  est,  ossificationem  arteriarum 
cordis  coronariarum,  in  sectione  eorum  qui  a 
hac  Syncope  mortui  sunt  saepissime  conspec¬ 
tam  fuisse. 

Sententia  a  Domino  Jurine  prolata,*  ‘‘  que 
la  cause  essentielle  de  cette  maladie  depend 
‘‘  d’une  affection  particuliere  des  nerfs  de  Tor- 
“  gane  pulmonaire,”  ultima  nobis  venit  consi¬ 
deranda.  Hanc  hypothesin,  rationibus  argutis 
suffulcire  conatus  est,  et  ut  mihi  lieeat  judi¬ 
cium  ferre,  symptomata  propria  huic  speciei 
Syncopes  bene  exponere  videtur,  propositis 
autem  innititur,  haud  ea  qua  decet  accura¬ 
tione  stabilitis.  Sed  i 

“Opinionum  commenta  delet  dies,  natura  judicia  con- 
“  firmat.”  Cicero. 


*  Memoire  sur  1’Angine  de  Poitrine. 

QUAE  INCISIS  CADAVERIBUS  PATEFIANT. 

In  corporibus  eorum  qui  Sy neopi  Angino- 
sae  succubuere  scrutandis,  subinde  nihil  mor¬ 
bi  in  conspectum  venit,  saepius  tamen,  quidam 
effectus  mali  observantur.  Multum  adipis  in 
substantia  Cordis  vel  in  ejus  Pericardio,  vel 
apud  originem  vasorum  magnorum  hujus  or¬ 
gani,  etiamque  in  partibus  ei  vicinis,  haud 
raro  reperitur.  Hic  adeps,  aliquando  fluidus 
esse  notatur,  praesertimque,  cum  inter  laminas 
mediastini,  sedem  habet.  In  exemplis  aliis 
macies  mirum  in  modum  notata  est,  nam  adeps 
in  ulla  parte  corporis  omnino  defuit.  Affec¬ 
tiones  organicae  Cordis,  quales  sunt,  partes 
ejus  parietum  in  os  sive  cartilaginem  conversae, 
fibrae  carneae  insigniter  pallidae  atque  debiles, 
et  tenuitas  parietum  eos  facile  lacerabiles  red¬ 
dens,  etiamque  dilatatio  aut  diminutio  hujus 
visceris  ab  auctoribus  memorantur.  Ossifica¬ 
tio  arteriae  magnae,  dilatationes  ejusdem  vasis 
praecipue  prope  ejus  arcum,  valvulae  seu  vasa 

quae  ab  eo  proficiscuntur  ad  Cor  nutriendum 
in  os  aut  cartilaginem  conversae  aut  aliter 
morbosae,  nonnunquam  inventae  fuere.  Peri¬ 
cardium  Cordi  accretum,  vel  fluidum,  aut  se¬ 
rosum,  sanguineum  aut  etiam  purulentum,  in 
ejus  cavum,  in  cavitatem  Thoracis,  sive  Me¬ 
diastini  effusum.  Scriptoribus  variis  testanti- 
bus,  in  casibus  paucis  observata  sunt.  Cartilagi¬ 
nes  costarum  verarum  osseae  saepe  videntur, 
tamen  haec  conversio  in  aetate  provecta  haud 
raro  occurrit.  In  corporibus  quibusdam  san¬ 
guis  minime  concretus  repertus  est  atque  Cor 
tam  vacuum  quasi  lavatum  fuit,  dum,  in  aliis 
cadaveribus  latus  dextrum  Cordis  et  venae 
coronariae  cum  sanguine  coagulato  distentae 
apparuere  ;  porroque  hae  venae  in  varices  con¬ 
versae  aliquando  conspiciuntur.  Sanguis  va_ 
rios  colores,  indui  et  Cor  ipsum  fere  putridum 
fuisse  dicitur. 


c 

DE  SIGNORUM  RATIONE, 

Si  Hypothesin  sequeremur,  quae  causam 
continentem  in  affectione  nervosa  pulmonum, 
potiusve,  nervorum  haec  viscera  suppeditan¬ 
tium  ponit,  censeo  ut  rationem  symptomatum 
huic  malo  propriorum  facile  reddere  possi¬ 
mus. 

Hac  affectione  nervorum,  functiones  Pul- 
monum  turbari  existimantur  et  inde  facere, 
ut  mutatio  sanguinis  solita  per  eos  transeun¬ 
tis  haud  adeo  consummata  sit  quam  in  valetu¬ 
dine  :  porroque  haec  conditio  morbosa  ad  Plex¬ 
um  nervorum  Cardiacum  communicari  videtur, 
et  igitur  Cor  et  ejus  vasa  invicem  afficere. 

Ut,  per  hanc  sententiam  enucleemus,  quo 
modo  paroxysmus  ab  exercitatione  rnoveatur 
nescio  qua  melius  faciam  quam  verba  Domin 
JuRiNE,  (qui  eam  primus  protulit)  adducei  » 
do :  Le  sang  circulant  par  fexercise  av 

plus  de  rapidite,  accMere  la  respiration,  et 
oblige,  par  une  suite  naturelle,  les  poumons 
a  un  travail  plus  considerable,  pour  fournir, 
‘‘  jpar  rintermede  du  cerveau,  aux  organes  du 
“  mouvement  le  principe  qui  alimente  et  leur 
force  et  leur  jeu.  Si  ces  organes  (ait)  sont 
‘‘  sur  ces  entresfaites  en  quelque  sort  paraly- 
ses,  il  devra  en  resulter  une  prompte  des- 
oxigenation  du  sang,  dont  les  effets  delete- 
res  sur  le  coeur  et  le  cerveau  causeront  une 
‘‘  prostration  deforces  telle,  que  le  malade  sen- 
tira  forcement  le  besoin  de  s’arreter,  jusqu’a 
ce  que  la  circulation  du  sang  s’etant  calmee, 
il  ait,  en  vertu  de  cela,  recouvre  ses  forces 
‘‘  et  la  facul  te  de  se  mouvoir  de  Tendroit  ou  il 
avoit  ete  surpris  par  Tattaque.” 

Iterumque  quomodo  inter  somnum  inva¬ 
dere  possit  accessio,  idem  Auctor  inquit,  Le 
“  sommeil,  si  necessaire  a  Tentretien  de  la  vie 
animale,  paroit  dans  PAngine  de  Poitrine, 
suspendre  plus  ou  moins  la  vie  organique 
‘‘  du  poumon  ;  la  decarbonisation  du  sang  en 
devient  moins  complete  qifelle  ne  Test 

“  dans  Petat  de  saiite,  et  cette  diminution  lente 
et  progressive  dans  Toxigenation  du  sang 
‘‘  depuis  que  le  malade  s’est  endormi,  va 
‘‘  en  cheminant,  jusqu’a  ce  qu’il  se  reveille 
‘‘  dans  un  etat  d’angoisse  et  de  demi-asphy- 
xie  qui  pourroit  le  conduire  au  tombeau 
si  son  sommeil  n’etoit  heureusement  trou- 
ble  par  d’autres  circonstances.” 

Haec  conversio  sanguinis  a  venosa  ad  indo¬ 
lem  arteriosam  minus  absoluta,  (dum  alFectio 
nervosa  duret)  stimulum  organorum  respira¬ 
tioni  inserventium,  ideoque  Cordis  diminuens, 
ad  reditum  aggressionum  valet,  et  ab  aliqua 
causa  subito  aucta,  mors  inducatur.  He  hae 
affectione  morbosa  nihil  certi  scimus,  tamen 
huic  opinioni  nonnihil  favet.  Syncopen  An- 
ginosam,  nisi  in  hominibus  jam  in  aetate  pro¬ 
vectis  raro  occurrere  et  quibus  Pulmones  id¬ 
circo  debilitentur  vel  in  iis  fortasse,  quorum 
corpora  huic  morbo  procliviora  sunt. 


Quod  ad  dolorem  apud  Sternum  attingit, 
ratione  de  causa  proxima  supradicta  habita 

ejus  situs  in  Plexu  nervorum  Pulmonicorum 
esse  existimatur,  atque  natura  spastica  gau¬ 
dere,  sed  de  natura  intima  hujus  affectionis 
nervosae  nequaquam  constat. 

Rationem  doloris  in  medium  brachium  ul¬ 
terius  ve  tendentis  reddamus,  e  communicatione 
nervorum  Sympatheticorum  (qui  Plexus  Pul- 
monicos  dant)  cum  iis  Cervicalibus,  ad  muscu¬ 
los  brachii  exeuntibus,  pro  ratione  anastomo- 
seos  illorum  ramorum,  qui  a  Pare  Octavo  pro¬ 
deunt,  ad  arterias  et  venas  Subclavias  suppe¬ 
ditandas  cum  nervis  Cervicis. 

Sensus  quasi  exitii  instantis,  huic  malo  fere 
proprius  pariter  per  hanc  hypothesin  haud 
difficile  explanatu,  videtur.  Cor  ejus  stimulo 
solito  amisso,  propterea  quod  sanguis  per  Pul¬ 
mones  transiens  mutationem  debitam  minime 
subit,  minus  aptum  ad  agendum  fit.  Quo  im¬ 
perfectior  erit  haec  mutatio  sanguinis,  eoque 
terribilior  hic  sensus  obtinebit,  et  in  exemplis 
quibusdam  Cor  pro  tempore  omnino  quiescit. 

Denique  haec  affectio  nervorum  Pulmoni- 
corum  putata,  (Anginae  Pectoris  origo  pri¬ 
maria)  ad  exitus  qui  a  compressione  vel  divi¬ 
sione  Paris  nervorum  Octavi  oriuntur,  compa¬ 
rata  fuit.  In  utroque  casu,  munus  respira¬ 
tionis  persistit,  verum  sanguis  per  Pulmones 
fluens,  ejus  carbonium  redundans  dimittere 
nequit  (saltem  in  modo  tam  justo  quam  in 
valetudine)  ideoque  mors  Asphyxiae  haud  ab¬ 
similis,  invadit. 

DIAGNOSIS. 

Cum  paucis  aliis  morbis,  praecipue  pectoris 
Syncope  Anginosa  confundi  potest,  tamen 
contemplatio  signorum  diligens  eam  clare  de¬ 
signet. 

Aliquando  Asthma  Spasmodicum  noc  vi¬ 
tium  simulat,  et  haud  raro  Diagnosis,  inter 
haec  mala,  crucem  medicis  fixit.  Accessiones  ' 
Syncopes  Anginosae  quavis  hora  accedant, 
cum  in  Asthmate  noctu  frequentius  invadunt. 


de  syncope  anginosa. 

In  Asthmate,  orthopnoea  acerba  premit  et  spi¬ 
ritus  cum  sibilo  strepente  trahitur  emittitur- 
que  sed  in  morbo  jam  tractato  (si  non  compli¬ 
cato)  respiratio  naturalis  fit ;  etiam  que  parox¬ 
ysmi  Asthmatis  quam  Anginae  Pectoris  ut 
plurimum  diutius  se  habent.  Katione  cau¬ 
sarum  horum  morborum  habita,  eos  discernere 
fere  semper  adjuvet. 

Quomodo  haec  species  Anginae  ab  hydro- 
thorace  dignoscenda  est.  Quem  Hydrothorax 
vexat,  ei  pallor  faciei,  decubitus  difficicilis  et 
sensus  aquae  in  pectore  fluctuantis  sunt,  notae, 
quae  ad  hos  morbos  distinguendos,  satis  inser¬ 
vient.  Insuper  his,  in  Hydrothorace  difficul¬ 
tas  spirandi  perpetua  adest,  et  quidem  alia  in¬ 
dicia  quae  habitum  hydropicum  produnt.  Ite¬ 
rum  Hydrothorax  multo  saepius  occurrit  quam 
Syncope  Anginosa. 

Cavendum  est  etiam,  ne  Aneurisma  Cordis 
cum  hoc  malo  interdum  confundatur.  Hi  mor- 
bi  duo,  signa  pauca  iis  communia  habent,  ta¬ 
men  in  proclivi  erit  eos  secernere.  Illud  eos 

frequentius  aggreditur,  qui  exercitatione  vio¬ 
lenta  aut  in  equo  aut  pedibus  utuntur,  sive  eos 
qui  molimina  vehementia  suis  brachiis  faciunt : 
At  hoc,  illos  saepius  torquere  videtur  qui  vi¬ 
tam  desidiosam  degunt.  In  ejus  primo  stadio, 
Aneurisma  Cordis  sine  ulla  molestia  notabili 
adesse  potest ;  attamen  superius  diximus,  sine 
dolore  ad  Sternum  Syncopen  Anginosam  haud 
posse  existere.  Qui  sub  hac  specie  Aneuris- 
matis  laborant,  eos  exercitatio  minima  fatigat, 
sed  in  Angina  Pectoris  si  paroxysmus  aegrum 
inter  ambulandum  rapit,  ejus  gradum  sistendo 
cito  evanescit. 

Inter  Syncopen  Anginosam  et  Aneurisma 
Aortae,  notae  discriminis  adeo  in  aprico  sunt  ut 
eas  recensere  vix  opus  est.  In  hoc  dolor  in  sum¬ 
mo  Thorace  sentitur,  pulsus  praecipue  unius 
carpi  inaequalis  et  intermittens  fit,  palpitatio¬ 
nes  et  proclivitas  ad  Syncopen  occurrunt,  tor¬ 
porque  brachii  sinistri  adest,  respiratio  et  de¬ 
glutitio  difficiles  exequuntur^  valetudo  pede- 
tentim  declinat,  atque  morbo  ingravescente 

tumor  pulsans  apud  Claviculam  nascitur,  qui 
vitium  absque  dubio  insignire  potest. 

/ 

Hydrops  Pericardii  cum  boc  malo  confundi 
potest.  Facies  in  utrisque  morbis  haud  ejus¬ 
dem  aspectus  est ;  Syncope  Anginosa  incipien¬ 
te,  vultus  miro  in  modo  variabilis  evadit,  nunc 
rubescit,  nunc  pallescit,  sed  in  Hydrope  Peri¬ 
cardii,  facies  colorem  plumbeum  induit  et  la¬ 
bra  livida  sunt.  Cum  multum  in  Pericardio 
laticis  est  ad  latus  sinistrum  Thorax  aliquando 
quam  dextrum  altior  extat,  tamen  hoc  in  An¬ 
gina  Pectoris  haud  unquam  notatum  fuit. 
Denique,  pectus  in  illo  sonum  obtusum  a  per¬ 
cussione  emittere,  cum  in  hoc  Thorax,  haud 
praeter  solitum  sonat,  inter  haec  vitia  certissi¬ 
me  distinguere  dicitur.  Haec  species  hydro¬ 
pis,  malum  sine  intervallo  est,  sed  Syncope  An¬ 
ginosa  ex  paroxysmis  constat. 

Nonnulli  existimarunt  Hysteriam,  hunc 
morbum  interdum  simulare  posse,  tamen  sexu 
et  signis  Hysteriae  propriis  rite  perpensis, 
diagnosin  in  promptu  habebimus. 

PROGNOSIS. 

Ex  antea  allatis  de  causa  proxima  (quae  hoc 
malum  ex  affectione  morbosa  nervorum  Pul¬ 
monibus  suppeditantium  pendere  assumit)  no¬ 
bis  concipere  licet,  prognosin  haud  ita  infaus¬ 
tam  fore  ut  olim  putatum  fuit. 

Quamquam  permulti  dubitarunt  utrum 
Syncope  Anginosa  unquam  sanata  fuit,  (et 
quidem  haud  negandum  est,  eam  plerumque 
in  morte  desinere)  si  tamen  medicus  morbo  jam 
orienti  arcessitus  fuerit,  sique  malum  proclivi¬ 
tatem  congenitam  haud  agnoscit,  pariterque  si 
homo  aetatem  mediam  non  jam  transiret,  spe¬ 
rare  licet  aegrum  ad  sanitatem  reduci  posse. 
Sed  clare  patet,  quo  diutius  morbus  perdura¬ 
verit  eo  insanabiliorem  evadere  ideoque,  re  ita 
se  habente,  prognosin  infaustissimam  educi¬ 
mus.  Cum  eos  adoritur,  quorum  habitus  cor¬ 
poris  pravi  sunt,  sive  qui  epulis  lautioribus  et 
liquoribus  generosis  multum  indulserunt,  de 
iis  pessime  praesagiendum  est. 

DE  METHODO  MEDENDE 

Cognitis  indiciis  quae  nos  vel  spe  con¬ 
solentur  vel  metu  terreant  ad  curationes 
morbi  nobis  transeundum  est.  Ob  obscuri¬ 
tatem  causae  proximae,  rationes  curandi  va¬ 
riis  temporibus,  multum  a  se  discrepuere, 
nec  adhuc  remedio  certo  ars  Medica  potita 
est,  quo  proclivitas  ad  Syncopen  Anginosam 
superari  potest.  Itaque  de  iis  medicamentis 
tantum  sermo  erit,  quae  huic  malo  maxime 
profuisse  reperta  sunt  et  quibus  etiamsi  raro 
malum  prorsus  devictum  fuit.  In  hoc  affectu 
indicatio  curatoria  duplex  esse  videtur ; 

ivao,  Ut  accessio  ubi  urget,  tollatur. 

gdo,  de  novo  adoriatur,  cavere. 

Ad  primum  consilium  absolvendum,  multa 
remedia  tentata  fuere,  atque  de  iis  protinus  ex 
ordine  dicam. 

Be  Sanguinis  Detractione. — Ubi  sensus  stric¬ 
turae  apud  Sternum  maxime  excruciat,  quam¬ 
vis  pulsus  haud  secius  solito  se  habeat,  hoc  re¬ 
medium  plurimum  auxilii  afferre  creditur. 
Etiam  multum  laudis  obtinuit,  cum  accessio¬ 
nes  morbi  e  magna  adipis  circa  Cor  accumulati¬ 
one  ortum  ducunt,  aut  cum  aeger  potius  ro¬ 
bustus  plenusque  sanguinis  est.  Dum  sanguis 
fluat,  proprie  monendum  est,  ut  homo  in  posi¬ 
tu  supino  ponatur,  atque  sanguis  ad  uncias 
paucas  et  e  plaga  exigua  detrahendus  sit. 
Quoad  modum  operandi  hujus  remedii  mul¬ 
tum  inter  Medicos  disceptatum  fuit,  et  qui¬ 
dam,  ejus  usum  omnino  reprobarunt,  etsi  non 
negari  queat,  ejus  ope,  paroxysmos  interdum 
levatos  fuisse.  Tamen  hoc  auxilium  cautissi¬ 
me  usurpandum  est,  quando  aeger  in  aetate 
provectus  fuerit,  vel  ubi  malum  labem  haere- 
ditariam  agnoverit. 

De  Vomitoriis. — Quoniam  morbus  nonnun- 
quam  a  refectione  plena  moveri  possit,  in  tali¬ 
bus  exemplis,  nobis  credere  liceat,  remediis  ex 
hac  classe  adhibitis,  aggressus  ejus  instantes 

profligari  posse.  Vomitiones  forsan  etiam  in 
accessionibus  solvendis  auxilio  esse  possint,  vel 
magno  suo  stimulo  et  agitatione  corporis,  vel 
nova  et  saniore  vis  nervosae  distributione  quam 
efficiunt.  Haec  medicamenta  post  sanguinem 
missum,  in  nonnullis  casibus  cum  magno  fruc¬ 
tu,  ut  fertur,  adhibita  sunt :  attamen  de  usu 
Emeticorum  in  Syncope  Anginosae  medela 
plus  experientiae  exoptatur. 

De  Purgantibus, — In  genere,  haec  inter  pa¬ 
roxysmum  exhibere,  non  convenit,  sin  autem, 
suspicatur,  accessiones,  a  materie  acri  alvum 
vexante  aliquando  oriri,  enemata  multum  ju¬ 
vare  possunt :  Ex  hisce.  Murias  Sodae  in  aqua 
simplice  largius  soluta  prae  caeteris  commen¬ 
datur. 

t. 

De  Stimulantibus, — Quandoquidem  in  casi¬ 
bus  haud  raris,  motus  Cordis  inter  accessio¬ 
nem  multum  imminuitur  vel  omnino  quies¬ 
cit,  primo  aspectu  apparebat  medicamenta,  has 
conditiones  amoventia,  subinde  prodesse.  Si 
Syncope  inducitur,  tunc  Aqua  Ammoniae  na- 

ribus  ducenda,  vel  linimenta  valde  stimulantia, 
super  regionem  cordis  frictione  adhibenda,  vel 
Electricitas  pectore  elicita  expediant.  Aroma¬ 
tica  nonnunquam  indicari  videntur,  sicut  no¬ 
tatum  fuit,  ructus  copiosos  accessionibus  hujus 
mali  haud  raro  finem  imponere,  ~ 

De  Epispasticis, — Cum  dolor  Sterni  vel 
Brachii  duriter  torquet,  hujusmodi  auxilia,  non 
sine  laude  magna  usurpata  sunt  sed  modus 
quo  agant,  adhuc  in  occulto  latet. 

De  Antispasmodicis, — 111.  Hebekden  existi¬ 
mavit  nullum  remedium  ad  paroxysmum  alle¬ 
vandum  aut  curtandum,  melius  valere  quam 
ea  quae  spasmum  submovent.  Haec  sententia, 
a  Medicis  recentioribus  amplissime  confirma¬ 
tur,  et  secundum  eos  Opium  prae  reliquis  An- 
tispasmodicis  anteponendum  est. 

INDICATIO  CURATORIA  SECUNDA, 

Ut  praecaveamus,  integritate  parta,  ne  pa¬ 
roxysmi  redeant,  Medici  erit,  omnia  quae  an¬ 
sam  morbo  praebeant,  submovere,  quam  max¬ 
ime  fieri  potest,  et  aegrotantem  monere  ut 
causas  excitantes  evitet. 

Ubi  malum  haereditarium  est,  fortasse  pro¬ 
clivitas  ei  prorsus  tolli  nequit,  sed  tamen  di¬ 
aeta  et  regimine  idoneis,  accessiones  paroxys¬ 
morum  saepe  prohibeantur.  Cibus  levis  et  fa¬ 
cilis  concoctu,  utendus  est,  atque  vicibus  re¬ 
gularibus  et  quantitate  modica  sumi  debet. 
Pauxillum  vini  aegro  permittatur,  verum  om¬ 
nis  intemperantia  vel  in  eo  vel  in  liquoribus 
spirituosis,  valde  nocet.  Rus  petere,  semper 
juvat,  et  partem  domus  infimam  habitare,  cura 
habita  ne  humida  sit.  Frigus  maxime  fugien¬ 
dum  est,  et  quidem  extrema  omnigena,  qua¬ 
propter,  homo  indusium  laneum  induere  de¬ 
bet.  Exercitatio  modica  quotidiana  haud  pa- 

rum  prodesse  videtur,  et  perlectione  libri  ani¬ 
mum  detinentis,  dum  aeger  ambulet,  ut  alii^ 
voluere  paroxysmus  praevenietur.  Ignavia  et 
affectus  animi  violenti  studiose  evitandi  sunt, 
quoniam  ii  tam  in  casu  Clar.  J.  Huntee  ad 
exitum  fatalem  aliquando  morbum  perduxere. 

Roborantia, — Ad  mobilitatem  generis  ner¬ 
vosi  minuendam  et  valetudinem  renovandam, 
accessionibus  semel  enatis,  tonica  praecipue 
metallica  multis  laudibus  extolluntur.  Exem¬ 
plum  unum  tantum  datur,  quo  Mtras  Argenti 
cum  summo  commodo,  usurpatum  fuit.  Prae¬ 
parata  Ferri,  et  aquae  medicinales  Ferratae, 
cum  aliis  hujusmodi  remediis  Scriptoribus  de 
hoc  malo  ad  curationem  commendantur. 

Antispasmodica, — Haec  medicamenta  in  pa¬ 
roxysmorum  reditum  arcendo,  saepe  insigniter 
proficiunt,  et  eorum  usus  diuturnus  quoque 
perutilis  extitit.  Etiam  noctu  praecedenti,  ho¬ 
ra  decubitus,  haec  remedia  praecipere  medicum 
oportet,  si  homo  de  somno  turbato  queritur. 


*  Vide  JuBiNE  in  op.  supra  cit,  page  159. 

Hoc  in  animo  habente,  Pulvis  Ipecac.  c.  prae 
omnibus  nuper  prodesse  existimatum  fuit. 

Cathartica. — Semper  in  memoria  tenendum 
est,  ut  alvus  suis  functionibus  probe  fungatur, 
quo  pacto  praecaveatur,  ne  ex  irritatione  a  fae¬ 
cibus  «retentis,  morbus  excitetur. 

Fonticuli. — Haec  remedia  laudata  fuere,  cum 
malum  ab  exanthematibus  repulsis  vel  solitis, 
evacuationibus  suppressis  ejus  originem  duxis¬ 
set.  Hac  ratione  quamvis  efficacius  Lotio  Tart. 
Antimon.^  a  Doctore  Goodwin  valde  com¬ 
mendata  proficere  videtur.  Panno  linteo  cum 
hac  Lotione  madefacto  et  super  Sternum  bis 
terve  in  die  per  mensem  applicato  donec  erup¬ 
tio  carbunculis  haud  absimilis  inducatur,  mi¬ 
rum  in  modum,  aegroto  profuisse  reperitur. 


*  London  Med.  and  Phys.  Journal,  Vol.  VI. 
Antimon.  Tartarisat.  ^j. 

Spirit.  Campliorae,  ^ss. 

Aq.  Ferventis,  U>j.  M. 

Denique  Medici  est,  aegrotantem  praemo¬ 
nere,  ut  causas  Syncopes  Anginosae  excitantes 
fugiat,  de  quibus  antea  sermo  fuit.  Si  vero 
remedia  jam  memorata  ad  morbum  debellan¬ 
dum  sine  fructu  adhibita  fuerint  malumque 
ingravescerit  summa  cura  nostra  postulatur 
quamvis  parum  spei  est  rebus  ita  constitutis, 
ut  morbus  omnino  tollatur. 


FINI?. 


